
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 77 

5 Φεβρουάριου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανασυγκρότηση Οικονομικής Επιτροπής. 1 

Χορήγηση ειδών ατομικής προστασίας σε υπαλλήλους 
των ΟΤΑ και μέτρα Προληπτικής Ιατρικής. 2 

Συμπλήρωση της 33436/11.4.95 Υπ. Απόφασης «Επι¬ 
χορήγηση εργοδοτών για τη δημιουργία νέων θέ¬ 
σεων εργασίας έτους 1995 και 1996». 3 

Χαρακτηρισμός του ηλεκτρονικού παιγνίου «ΟΟί-ΡΕΝ 
ΟΑΜΕ». 4 


Αποδοχή παραίτησης μελών του Δ.Σ. των ΕΛΤΑ και ορι¬ 
σμός νέων. 5 

Σύσταση Νομικού Προσώπου στο Δήμο Λουτρακίου - 
Περσχώρας Ν. Κορινθίας με την επωνυμία «Σχολική 
Επιτροπή 2ου Δημοτικού Σχολείου Λουτρακίου». .. 6 

Κατάργηση 2ης ενιαίας Σχολικής Επιτροπής 1ου και 
2ου Δημ. Σχολείου Λουτρακίου Ν. Κορινθίας. 7 

Σύσταση Νομικού Προσώπου στο Δήμο Λουτρακίου - 
Περαχώρας Ν. Κορινθίας με την επωνυμία «Σχολική 
Επιτροπή 1ου Δημοτικού Σχολείου Λουτρακίου». .. 0 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ 26410/3422/23.8.1995 
απόφαση Αναπλ. Υπουργού Εσωτερικών Δημόσιας 
Διοίκησης και Αποκέντρωσης. 9 

Διόρθωση σφάλματος στη Φ. 9647/130/15.1.1996 
απόφαση Αναπλ. Υπουργού Εσωτερικών Δημόσιας 
Διοίκησης και Αποκέντρωσης.10 

Διόρθωση σφάλματος στην 

3422.0/15/95/19.12.1995 απόφαση του Υπουρ¬ 
γού Εμπορικής Ναυτιλίας.11 

Διορθώσεις σφαλμάτων στη Μ. 2311.4/301/95/ 
22.12.1995 απόφαση του Υπουργού Εμπορικής 
Ναυτιλίας.12 

Διόρθωση σφάλματος στην 3422.1/14/95/8.12.1995 
απόφαση του Υπουργού Εμπορικής Ναυτιλίας. ... 13 

Διόρθωση σφάλματος στην ΕΣ/6975/8.8.1995 από¬ 
φαση της Περιφερειακής Διευθύντριας Κέρκυρας. 14 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 219 Ο) 

Ανασυγκρότηση Οικονομικής Επιτροπής. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις του άρθρου 10 παρ. 3 του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ Α Τ 
137/1985). 

2. Το γεγονός ότι από τις διατάξεις της απόφασης αυτής 
δεν προ καλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

'Αρθρο 1 

Ανασυγκροτούμε τη διυπουργική επιτροπή για τη συ¬ 
στηματική παρακολούθηση της Εθνικής Οικονομίας και το 
συντονισμό των ενεργειών των επιμέρους υπουργείων σε 
θέματα οικονομικής πολιτικής. 

Η Επιτροπή αποτελείται από τους: 

Τ, Υπουργό Εθνικής Οικονομίας, Γιάννο Παπαντωνίου, 

2. Υπουργό Οικονομικών, Αλέξανδρο Παπαδόπουλο, 

3. Υπουργό Ανάπτυξης, Βασιλική Παπανδρέου, 

4. Υπουργό Γεωργίας, Στέφανο Τζουμάκα, 

5. Υπουργό Εργασίας και Κοινωνικών Ασφαλίσεων, 
Ευάγγελο Γιαννόπουλο, 

6. Υπουργό Εμπορικής Ναυτιλίας, Κοσμά Σφυριού, 

7. Υπουργό Μεταφορών και Επικοινωνιών, Χαράλαμπο 
Καστανίδη και 

8. Αναπληρωτή Υπουργό Εξωτερικών, Γεώργιο Ρω¬ 
μαίο. 

Αρθρο 2 

1.0 Υπουργός Εθνικής Οικονομίας συγκαλεί και προε¬ 
δρεύει της Επιτροπής, στις συνεδριάσεις της οποίας μπο¬ 
ρεί να καλεί και άλλους Υπουργούς ή Υφυπουργούς. 

2. Στις συνεδριάσεις της Επιτροπής συμμετέχει επίσης 
ο Προϊστάμενος του Οικονομικού Γ ραφείου του Πρωθυ¬ 
πουργού, Αναστάσιος Γιαννίτσης και ο Σύμβουλος του 
Πρωθυπουργού για οικονομικά θέματα. 

3. Τη γραμματειακή υποστήριξη στην Επιτροπή παρέχει 
το Οικονομικό Γ ραφείο του Πρωθυπουργού. 

Η ισχύς της απόφασης αυτής αρχίζει από τη δημοσίευσή 

της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 1996 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

—♦- 

Αριθ. Οικ. 34042 (2) 

Χορήγηση ειδών ατομικής προστασίας σε υπαλλήλους 
των ΟΤΑ και μέτρα Προληπτικής Ιατρικής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ-ΔΗΜ. ΔΙΟΙΚ/ΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α. Τη διάταξη του άρθρου 7 της υπ’ αριθμ. 88555/ 
3293/4.10.1988 Κ.Υ.Α. «Υγιεινή και Ασφάλεια του προ¬ 
σωπικού του Δημοσίου των Ν.Π.Δ.Δ. και των ΟΤΑ» που 
κυρώθηκε με το άρθρο 39 του Ν. 1836/1989. 

β. Τις διατάξεις των άρθρων 27 του Ν. 2081 /92 και 29Α 
του Ν. 1558/85. 

γ. Την 2078920/9085/0022/4.10.89 Κ.Υ.Α. (ΦΕΚ 
800/11.10.1989 τ.Β’) με την οποία χορηγήθηκαν είδη 
ατομικής προστασίας σε υπαλλήλους των ΟΤΑ. 

δ. Το 109/22.2.95 έγγραφο της Πανελλήνιας Ομο¬ 
σπονδίας Εργαζομένων οργανισμών Τοπικής Αυτοδιοίκη¬ 
σης με το οποίο ζητά την τροποποίηση της ανωτέρω από¬ 
φασης και την προσαρμογή της με όσα αναφέρονται στην 
από 30.12.1994 Συλλογική Σύμβαση Εργασίας που ισχύει 
για το προσωπικό των ΟΤΑ με σχέση εργασίας ιδιωτικού 
δικαίου προκειμένου να υπάρχει ομοιομορφία στα χορη¬ 
γούμενα είδη για όλο το προσωπικό των ΟΤΑ. 

ε. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αλλά ελάχιστη επί πλέον δαπάνη της ήδη προ- 
καλοϋμενης κατ' έτος, επιμεριζόμενη σε βάρος του προϋ¬ 
πολογισμού των ΟΤΑ της χώρας όπου υπάρχουν σχετικές 
πιστώσεις υπό ΚΑ 60.06.00, η δε επί πλέον αυτή δαπάνη 
για όλους του ΟΤΑ υπολογίζεται σε 50.000.000 δρχ. πε¬ 
ρίπου. 

στ. Τις διατάξεις του Π.Δ. 373/1995 «Συγχώνευση των 
Υπουργείων Προεδρίας της Κυβέρνησης και Εσωτερικών, 
Δημόσιας Διοίκησης και Αποκέντρωσης και Καθορισμός 
των αρμοδιοτήτων του» (Α' 201 /I995). 

ζ. Την αριθμ. Υπ 151 /16.10.95 (ΦΕΚ 860/Β/17.10.95 
απόφαση του Πρωθυπουργού «Καθορισμός αρμοδιοτή¬ 
των του Αναπληρωτή Υπουργού Εσωτερικών Δημόσιας 
Διοίκησης και Αποκέντρωσης Γεωργίου Δασκαλάκη», 
αποφασίζουμε: 

1. Στους μόνιμους υπαλλήλους των ΟΤΑ 
α), που απασχολούνται αποκλειστικά με εργασίες σε 
χώρους καθαριότητας, ύδρευσης, αποχέτευσης, άρδευ¬ 
σης. μηχανολογικού, νεκροταφείων, οδοποιίας, ηλεκτρο- 
φωτισμού, κήπων, παιδικών χαρών, παιδικών σταθμών κα¬ 
θώς και στους εργαζόμενους σε εργασίες υπαίθρου (ερ¬ 
γοδηγούς, επιβλέποντες έργων, τεχνίτες) 
β), που λόγω της φύσης εργασίας τους έχουν ανάγκη 
ατομικών ειδών προστασίας (γιατροί, φυσιοθεραπευτές, 
εργοθεραπευτές, μάγειροι, σερβιτόροι, οικογενειακοί 


βοηθοί, νοσοκόμες), χορηγούνται τα κατωτέρω είδη ατο¬ 
μικής προστασίας. 

2. Α. Άνδρες χειμερινά: 

2 παντελόνια από ύφασμα 

2 πουλόβερ μάλλινα με μανίκια τύπου Ζιβάγκο ή «V» βά¬ 
ρους 500 ςτ. 

2 ζεύγη γάντια από χοιρινό δέρμα με εσωτερική επέν¬ 
δυση φσνέλλα 

1 ζευγάρι μποτάκια δερμάτινα αδιάβροχα από σόλα από 
κρεπ ή λάστιχο 

1 πηλίκιο. 

Β. Άνδρες θερινά: 

2 παντελόνια από ύφασμα ύφασμα βάρους 180 οι ανά 
τ.μ. 

2 πουκάμισα εργασίας βαμβακερά 100% 

1 ζευγάρι σκαρπίνια αδιάβροχα με σόλα ραφτή 

1 πηλίκιο από ύφασμα ή ψάθα. 

Γ. Γυναίκες χειμερινά 

2 ρόμπες από ύφασμα 

2 πουλόβερ μάλλινα τύπου Ζιβάγκο ή «ν> βάρους 500 
9 Γ. τουλάχιστον 

2 ζεύγη γάντια από χοιρινό δέρμα με επένδυση γυναι¬ 
κείας ραφής 

1 ζευγάρι μποτάκια δερμάτινα αδιάβροχα με σόλα από 
κρεπ ή λάστιχο. 

Δ. Γ υναίκες θερινά: 

2 φούστες από ύφασμα βάρους 180 9 Γ ανά τ.μ. 

2 μπλούζες βαμβακερές 100% 

1 ζευγάρι παπούτσια δερμάτινα αδιάβροχα με σόλα ρα¬ 
φτή τύπου γόβα. 

Επίσης χορηγούνται 

1 προσόψιο ανά τετράμηνο διαστάσεων 0,90 χ 0,55 
υδρόφιλο βαμβακερό 100% 

1 κιλό σαπούνι το μήνα Α’ ποιότητος 

1 σακάκι δερμάτινο ανά τριετία από μοσχάρι ή κατσίκι, 
για τις γυναίκες γυναικείας ραφής 

640 ςτ γάλα ημερήσια. 

3. Οι ΟΤΑ σε συνεργασία και με τη συγκατάθεση των 
ενδιαφερομένων συνδικαλιστικών οργανώσεων και για να 
ξεπεραστούν οι αντικειμενικές δυσκολίες της καθημερι¬ 
νής αγοράς και διάθεσης φιαλών γάλακτος, μπορούν να 
χορηγούν αναλογία κουτιών τύπου ΕΒΑΠΟΡΕ σε μηνιαία 
βάση. 

4. Η χορήγηση των ανωτέρω ειδών στους εργαζόμενους 
γίνεται για μεν τα θερινά μέχρι 1 Ιουνίου εκάστου έτους, 
για δε τα χειμερινά μέχρι 1 Οκτωβρίου εκάστου έτους, 
εκτός εάν ορίζεται διαφορετικά. 

5. Για ειδικές εργασίες χορηγούνται ανακλαστικό γι¬ 
λέκο, κράνος, προστατευτικά ματογυάλια, ειδικά χημικά 
υγρά, ειδικό δοσίμετρο ακτινοβολιών, ειδική μάσκα ραντί- 
σματος και εκταφών, προστατευτικά μηχανημάτων. 

6. Παρέχεται η δυνατότητα αντικατάστασης ορισμένων 
ειδών με άλλα είδη Ισης αξίας όταν επιβάλλεται από τις 
συνθήκες εργασίας και μόνο με την γραπτή συγκατάθεση 
των ενδιαφερομένων συνδικαλιστικών οργανώσεων. 

7. Στις διαδικασίες προμήθειας, παράδοσης και διανο¬ 
μής απαιτείται και η συμμετοχή των εκπροσώπων των ερ¬ 
γαζομένων. 

8. Το προσωπικό στο οποίο καταβάλλεται επίδομα αν¬ 
θυγιεινής εργασίας, υποβάλλεται υποχρεωτικά μία φορά 
το χρόνο στις παρακάτω ιατρικές εξετάσεις 

α. α.α. θώρακος 

β. Γενική αίματος και ομάδα αίματος (άπαξ) 
γ. Γενική ούρων 
δ. Δερματολογική εξέταση 
ε. Η.Κ.Γ. 

στ. Αυστραλιανού αντιγόνου 
ζ. Αντιτετανικού εμβολίου. 

9. Η αριθμ. 2078920/9085/0022/4.10.89 Κ.Υ.Α. κα- 
ταργείται. 

Αθήνα, 1 Φεβρουάριου 1996 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ-ΔΗΜ. ΔΙΟΙΚΗΣΗΣ 

ΑΠΟΚΕΝΤΡΩΣΗΣ ΟΙΚΟΝΟΜΙΚΟΝ 

Α.Α. ΤΤΟΧΑΤΖΟΠΟΥΛΟΣ Α. ΠΑΠΑΔΟΠΟΥΛΟΖ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Ε. ΓΙΑΝΝΟΠΟΥΛΟΣ 
- 1 - 

Αριθ. 33061 (3) 

Συμπλήρωση της 33436/11.4.95 Υπ. Απόφασης «Επιχο¬ 
ρήγηση εργοδοτών για τη δημιουργία νέων θέσεων ερ¬ 
γασίας έτους 1995 και 1996». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1262/82 «Για την 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συναφών 
διατάξεων» όπως συμπληρώθηκε με το άρθρο 8 παρ. 1 
του Ν. 1545/85 και τροποποιήθηκε με το άρθρο 6 του Ν. 
1836/85. 

2. Το άρθρο 27 του Ν. 2081 /92 (ΦΕΚ154/Α/10.9.92), 
με το οποίο προστέθηκε νέο άρθρο, το άρθρο 29Α στο Ν. 
1558/85 «Κυβέρνηση και Κυβερνητικά Όργανα». 

3. Το Π.Δ. 372/95 «Μεταφορά της Γεν. Γραμματείας 
Κοινών. Ασφαλίσεων». 

4. Το Π.Δ. 95/93 «Καθορισμός αρμοδιοτήτων που δια¬ 
τηρούνται από τον Υπουργό Εργασίας». 

5. Τη γνώμη του Δ.Σ. του ΟΑΕΔ (αριθ. συνεδρίασης 
9.1.96) που μας υποβλήθηκε με το υπ’ αριθ. 100692/ 
12.1.96 έγγραφό του, αποφασίζουμε: 

Συμπληρώνουμε την υπ’ αριθ. 33436/11.4.95 Από¬ 
φαση του Υπουργού Εργασίας, σύμφωνα με την οποία κα¬ 
ταρτίσθηκαν τα προγράμματα επιχορήγησης εργοδοτών 
για τη δημιουργία νέων θέσεων εργασίας έτους 1995 και 
1996 ως εξής: 

1. παραγ. 4 της Υ.Α. 

Επιχειρήσεις που προσλαμβάνουν άνεργους-ες επιχο¬ 
ρηγούνται με τα ίδια ποσά επιχορήγησης που ορίζονται για 
τους επιδοτούμενους άνεργους και εγγεγραμμένους επί 
τρεις (3) τουλάχιστον μήνες στα μητρώα ανέργων των 
Υπηρεσιών του ΟΑΕΔ. 

Ήτοι: α) στο πρόγραμμα Α συμπληρώνεται και η κατηγο¬ 
ρία ανέργων ηλικίας 18-25 ετών, οι οποίοι επιχορηγούνται 
με το ποσό των 3.000 δρχ. για κάθε ημέρα πλήρους απα¬ 
σχόλησης 

β) στο πρόγραμμα Β συμπληρώνεται η κατηγορία των 
ανέργων γυναικών ηλικίας 18-64 ετών εφόσον είναι νεο- 
εισερχόμενες ή επανεντασσόμενες μετά από τριετή 
απουσία τους από την αγορά εργασίας, με ποσό επιχορή¬ 
γησης 4.000 δρχ. για κάθε ημέρα εργασίας 


γ) στο πρόγραμμα Γ συμπηρώνεται η κατηγορία ανέρ¬ 
γων ηλικίας 26-64 ετών, με ποσό επιχορήγησης 3.200 
δρχ. για κάθε ημέρα εργασίας. 

2. Αναφορικά με το χρόνο επιχορήγησης και δέσμευσης 
των επιχειρήσεων που θα προσλάβουν άνεργους των ανω¬ 
τέρω κατηγοριών ισχύουν τα αναφερόμενα στην παρ. 6 
στοιχ. α’ της 33436/11.4.95 Υ.Α. 

3. Οι ανωτέρω άνεργοι σύμφωνα με την παρ. 7 στοιχ. δ 
της ίδιας ως άνω Υ.Α. θα υποδεικνύονται στις επιχειρήσεις 
εφόσον δεν υπάρχουν εγγεγραμμένοι άνεργοι απόφοιτοι 
Σχολών, επιδοτούμενοι άνεργοι και άνεργοι εγγεγραμμέ¬ 
νοι επί τρεις (3) τουλάχιστον μήνες στα μητρώα ανέργων 
των Υπηρεσιών. 

4. παρ. 8 εδ. α της Υ.Α. 

Δεν είναι δυνατή η επιχορήγηση εργοδοτών, που θα 
υπαχθούν στο πρόγραμμα έτους 1996, για άτομα που 
έχουν ήδη επιχορηγηθεί για οσοδήποτε χρονικό διάστημα 
κατά τα προηγούμενα έτη 1994 και 1995. 

5. Από τις διατάξεις της παρούσας απόφασης δεν θα 
προκληθεί επιπλέον δαπάνη σε βάρος του προϋπολογι¬ 
σμού του ΟΑΕΔ, δεδομένου ότι αυτή έχει υπολογιστεί και 
αναφέρεται στην παρ. 28 της με αριθ. 33436/11.4.95 
απόφασης του Υπουργού Εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουαρίου 1996 

Ο ΥΠΟΥΡΓΟΣ 

ΕΥΑΓΓ. ΓΙΑΝΝΟΠΟΥΛΟΣ 
-♦- 

Αριθ. 3006/5/55ζ (4) 

Χαρακτηρισμός του ηλεκτρονικού παιγνίου «ΟΟΙΌΕΝ 
ΟΑΜΕ». 

Ο ΥΠΟΥΡΓΟΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 1 του Β.Δ. 29/71 «Περί κω- 
δικοποιήσεως σε ενιαίο κείμενο των ισχυουσών διατάξεων 
περί τυχηρών και μη παιγνίων». 

2. Την υπ' αριθμ. 1 από 6.1.96 Γνωμοδότηση του Γνω- 
μοδοτικού Συμβουλίου Παιγνίων. 

3. Την υπ’ αριθ. 7004/3/12λε από 10.8.95 απόφαση 
Υπουργού Δημόσιας Τάξης «Μεταβίβαση αρμοδιοτήτων 
του Υπουργού Δημόσιας Τάξης στο Γενικό Γραμματέα 
κ.λ.π. του Υπουργείου Δημόσιας Τάξης» (ΦΕΚ Β’ 724/ 
23.8.1995). 

4. Την υπ’ αριθμ. 3006/23/1 -ια από 24.10.94 Απόφαση 
Υπουργού Δημόσιας Τάξης «Προϋποθέσεις, δικαιολογη- 
τικά και διαδικασία χαρακτηρισμού των παιγνίων» (ΦΕΚ Β' 
801/94). 

5. Ότι από τις διατάξεις αυτής της Απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Κατατάσσουμε το ηλεκτρονικό παίγνιο «ΟΟΙΌΕΝ 
ΟΑΜΕ» στην κατηγορία των «ΤΥΧΗΡΩΝ» παιγνίων, γιατί 
το αποτέλεσμα από τη διενέργεια του παιγνίου αυτού 
εξαρτάται αποκλειστικά από την τύχη και όχι από την τε¬ 
χνική δεξιότητα του παίκτη. 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήοεως. 

Αθήνα, 29 Ιανουάριου 1996 

Ο Γενικός Γραμματέας 
ΕΥΑΓΓΕΛΟΣ ΡΟΓΚΑΚΟΣ 

-♦- 

Αριθ. 602 ( 5 ) 

Αποδοχή παραίτησης μελών του Δ.Σ. των ΕΛΤΑ και ορι¬ 
σμός νέων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/83 (Α' 80) «Κοινωνικοποί¬ 
ηση των επιχειρήσεων δημοσίου χαρακτήρα ή κοινής ωφέ¬ 
λειας». 

2. Τις διατάξεις των άρθρων 8 και 11 του Π.Δ. 295/86 
(Α' 133) «δομή ρόλος και τρόπος διοίκησης και λειτουρ¬ 
γίας της κοινωνικοποιημένης επιχείρησης Ελληνικά Ταχυ¬ 
δρομεία (ΕΛ.Τ.Α.)». 

3. Τις διατάξεις του άρθρου 29Α του Ν. 1558/85 (Α«' 
137) «Κυβέρνηση και Κυβερνητικά Όργανα» όπως το άρ¬ 
θρο αυτό προστέθηκε με το άρθρο 27 του Ν. 2081 /92 (Α 
154). 

4. Τις διατάξεις του άρθρου 10 του Ν. 2322/95 (Α' 143) 
«Παροχή της εγγύησης του Ελληνικού Δημοσίου για τη χο¬ 
ρήγηση δανείων και πιστώσεων και άλλες διατάξεις». 

5. Την με αριθμ. 2006270/969/26.1.96 απόφαση του 
Υπουργού Οικονομικών. 

6. Την με αριθμ. 23012/2.6.94 απόφαση των Υπουρ¬ 
γών Εθνικής Οικονομίας και Μεταφορών και Επικοινωνιών 
(Β' 418) «Διορισμός Διοικητικού Συμβουλίου (Δ.Σ.) των 
Ελληνικών Ταχυδρομείων (ΕΛ.ΤΑ), όπως τροποποιήθηκε 
με τις αριθμ. 23316/19.12.94 (Β' 953), 29/18.1.95 (Β' 
29), 439/4.8.95 (Β' 692) και 464/11.8.95 (Β' 723). 

7. Το με αριθμ. 145/12.1.96 έγγραφο του Προέδρου 
της Βουλής με το οποίο διαβιβάζεται η, από 12.1.96, έκ¬ 
θεση της Κοινοβουλευτικής Επιτροπής Δημοσίων Επιχει¬ 
ρήσεων, Τραπεζών και Οργανισμών Κοινής Ωφέλειας (άρ¬ 
θρο 49Α του Κανονισμού της Βουλής). 

8. Τις, από 3.1.96, 25.1.96 & 26.1.96 επιστολές- 
παραιτήσεις των Μαρίνου Δημητρολόπουλου, Γεωργίου 
Αναγνωστόπουλου. Κωνσταντίνου Αγγέλη αντίστοιχα, 
αποφασίζουμε: 

1. Αποδεχόμαστε τις παραιτήσεις των μελών-εκπροσώ- 
πων του Κράτους του Δ.Σ. των ΕΛ.ΤΑ Γεωργίου Ανογνω- 
στόπουλου και Κωνσταντίνου Αγγέλη και του εκπροσώ¬ 
που των εργαζομένων Μαρίνου Δημητρολόπουλου. 

2. Ορίζουμε, σε αντικατάσταση των πιο πάνω μελών- 
εκπροσώπων του Κράτους του Δ.Σ. των ΕΛ.ΤΑ., για το 
υπόλοιπο της θητείας του Συμβουλίου αυτού, τους: 

α. Ανδρέα Αθανασόπουλο, Δικηγόρο 

β. Σοφία Μαρούγκα, Οικονομολόγο 

3. Ορίζουμε ως εκπρόσωπο των εργαζομένων του Δ.Σ. 
των ΕΛ.ΤΑ. τον: 

- Δημήτριο Ρούκο. 

4. Ως Γενικός Διευθυντής των Υπηρεσιών των ΕΛ.ΤΑ. 
ορίζεται ο Ανδρέας Αθανασόπουλος. 


Η απόφαση αυτή να δημοσιευθεί στην Εφημερίδα της 
Κυβερνήοεως. 

Αθήνα, 2 Φεβρουάριου 1996 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ1ΑΝΝΟΣ ΠΑΠΑΝΤΩΝΙΟΥ ΧΑΡΑΛΑΜΠΟΣ ΚΑΣΤΑΝΙΔΗΣ 

-♦- 

Αριθ. 22484 (6) 

Σύσταση Νομικού Προσώπου στο Δήμο Λουτρακιού - Πε- 
ραχώρας Ν. Κορινθίας με την επωνυμία «Σχολική Επι¬ 
τροπή 2ου Δημοτικού Σχολείου Λουτρακιού». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΚΟΡΙΝΘΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 «περί 
κωδικοποίησης σε ενιαίο κείμενο των ισχυουσών διατά¬ 
ξεων του Δ.Κ.Κ.». 

2. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλοϋν οι κανο¬ 
νιστικές διοικητικές πράξεις. 

3. Την αριθ. 391/95 απόφαση του Δημοτικού Συμβου¬ 
λίου Λουτρακιού - Περαχώρας περί σύστασης ίδιου Νομι¬ 
κού Προσώπου με την επωνυμία «Σχολική Επιτροπή 2ου 
Δημ. Σχολείου Λουτρακιού», αποφασίζουμε: 

Συνιστούμε στο Δήμο Λουτρακιού - Περαχώρας ίδιο Νο¬ 
μικό Πρόσωπο με την επωνυμία «Σχολική Επιτροπή 2ου 
Δημοτικού Σχολείου Λουτρακιού» του οποίου σκοποί και 
πόροι είναι οι εξής: 

Σκοποί: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β) Η εκτέλεση μικρών έργων για την επισκευή και συ¬ 
ντήρηση των διδακτηρίων. 

γ) Η αποκατάσταση των φθορών και ζημιών των επί¬ 
πλων, εξοπλισμού και γενικά των διδαιαηριακών εγκατα¬ 
στάσεων. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα, σκεύη, βιβλία 
για τη σχολική βιβλιοθήκη και γενικά όλα τα μέσα που είναι 
απαραίτητα για τη λειτουργία του και γενικότερα η λήψη 
όλων των μέτρων που κρίνονται αναγκαία για τη στήριξη 
της διοικητικής λειτουργίας των σχολικών μονάδων. 
Πόροι: 

α) Η ετήσια επιχορήγηση του Δήμου, 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες κ.λπ. 

δ) Εισπράξεις από το αντίτιμο των περιεχομένων πραγ¬ 
μάτων και υπηρεσιών, 
ε) Πρόσοδοι από την περιουσία του. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από τον 
Αντιπρόεδρο. 

Από τις διατάξεις αυτής της απόφασης προκαλεϊται δα¬ 
πάνη σε βάρος του προϋπολογισμού του Δήμου Λουτρα¬ 
κιού - Περαχώρας το ύψος της οποίας δεν μπορεί να 
προσδιοριστεί. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δπμοσιευθεΐ στην Εφημερίδα της 
Κυβερνήσεως. 

Κόρινθος, 27 Δεκεμβρίου 1995 

Ο Περιφερειακός Διευθυντής 
ΙΩΑΝΝΗΣ ΣΤΑΥΡΑΚΑΣ 

-♦- 

Αριθ. 22482 < 7 > 

Κατάργηση 2ης ενιαίας Σχολικής Επιτροπής 1 ου και 2ου 

Δημ. Σχολείου Λουτρακίου Ν. Κορινθίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΚΟΡΙΝΘΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 «περί 
κωδικοποίησης σε ενιαίο κείμενο των ισχυουσών διατά¬ 
ξεων του Δ.Κ.Κ.». 

2. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις. 

3. Την αριθ. 388/95 απόφαση του Δημοτικού Συμβου¬ 
λίου Λουτρακίου - Περαχώρας περί κατάργησης της 2ης 
Ενιαίας Σχολικής (1ου - 2ου Δημ. Σχολείου Λουτρακίου) 
δεδομένου ότι αυτά δεν συστεγάζονται, αποφασίζουμε: 

Καταργούμε το Νομικό Πρόσωπο με την επωνυμία 2η 
Ενιαία Σχολική Επιτροπή 1 ου και 2ου Δημοτικού Σχολείου 
Λουτρακίου δεδομένου ότι τα δύο αυτά Σχολεία δεν συ¬ 
στεγάζονται πλέον στο ίδιο κτίριο. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 27 Δεκεμβρίου 1995 

Ο Περιφερειακός Διευθυντής 
ΙΩΑΝΝΗΣ ΣΤΑΥΡΑΚΑΣ 

- ♦ - 

Αριθ. 22483 < 8 > 

Σύσταση Νομικού Προσώπου στο Δήμο Λουτρακίου - Πε¬ 
ραχώρας Ν. Κορινθίας με την επωνυμία «Σχολική Επι¬ 
τροπή 1ου Δημοτικού Σχολείου Λουτρακίου». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΚΟΡΙΝΘΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 «περί 
κωδικοποίησης σε ενιαίο κείμενο των ισχυουσών διατά¬ 
ξεων του Δ.Κ.Κ.». 

2. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις. 

3. Την αριθ. 390/95 απόφαση του Δημοτικού Συμβου¬ 
λίου Λουτρακίου - Περαχώρας περί σύστασης ίδιου Νομι¬ 
κού Προσώπου με την επωνυμία «Σχολική Επιτροπή 2ου 
Δημ. Σχολείου Λουτρακίου», αποφασίζουμε: 

Συνιστούμε στο Δήμο Λουτρακίου - Περαχώρας ίδιο Νο¬ 
μικό Πρόσωπο με την επωνυμία «Σχολική Επιτροπή 1ου 
Δημοτικού Σχολείου Λουτρακίου» του οποίου σκοποί και 
πόροι είναι οι εξής: 

Σκοποί: 

α) Η διαχείριση των πιστώσεων που διατίθενται για τις 


λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β) Η εκτέλεση μικρών έργων για την επισκευή και συ¬ 
ντήρηση των διδακτηρίων. 

γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα, σκεύη, βιβλία 
για τη σχολική βιβλιοθήκη και γενικά όλα τα μέσα που είναι 
απαραίτητα για τη λειτουργία του και γενικότερα η λήψη 
όλων των μέτρων που κρίνονται αναγκαία για τη στήριξη 
της διοικητικής λειτουργίας των σχολικών μονάδων. 

Πόροι: 

α) Η ετήσια επιχορήγηση του Δήμου, 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες κ.λπ. 

δ) Εισπράξεις από το αντίτιμο των παρεχομένων πραγ¬ 
μάτων και υπηρεσιών, 
ε) Πρόσοδοι από την περιουσία του. 

Το Νομικό Πρόσωπο εκπροσωπείται στο δικαστήριο και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από τον 
Αντιπρόεδρο. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Λουτρα¬ 
κίου - Περαχώρας το ύψος της οποίας δεν μπορεί να 
προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 27 Δεκεμβρίου 1995 

Ο Περιφερειακός Διευθυντής 
ΙΩΑΝΝΗΣ ΣΤΑΥΡΑΚΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Διορθώνεται η Φ26410/3422/23.8.1995 απόφαση του 
δημοσιεύθηκε στο ΦΕΚ 768/6.9.1995 (τεύχος Β - ) ως 
προς το κύριο όνομα του αλλοδαπού ΧΟΥΡΙ ΤΖΩΡΤΖ του 
ΖΑΝ από το εσφαλμένο «Ζώρζ» στο ορθό «Τζώρτζ». 

(Από το Υπ. Εσ. Δημ. Διοικ/σης 
και Αποκέντρωσης) 

-♦- 

( 10 ) 

Στη Φ. 9647/130 περίληψη που δημοσιεύθηκε στο 
ΦΕΚ 24/17.1.1996 (τ.Β') της Φ. 9647/130/15.1.1996 
απόφασης του Α.Υ.Ε. επιφέρονται οι εξής διορθώσεις, 
τόσο στην πρώτη σελίδα (α/α3) όσο και στη σελίδα 177 
στο θέμα και στο κείμενο: 

Διορθώνεται το θέμα αυτής από το εσφαλμένο «Απώ¬ 
λεια Ελληνικής Ιθαγένειας λόγω εκπτώσεως του ΑΛΗ- 
ΤΣΟΜΕΖ ΜΠΑΙΝΤΙΝ του Αλή» στο ορθό «Ανάκληση της 
απόφασης με την οποία είχε αποστερηθεί της Ελληνικής 
Ιθαγένειας ο ΑΛΗ ΤΣΟΜΕΖ ΜΠΑΙΝΤΙΝ του Αλή». 
Αντικαθίστανται οι φράσεις από το εσφαλμένο «που εκ- 

δόθηκε σύμφωνα με τις διατάξεις του άρθρου 20 § 1 του 
Ν.Δ. 3370/55 ΚΕΙ» στο ορθό «που εκδόθηκε μετά σύμ¬ 
φωνη γνώμη του Συμβουλίου Ιθαγένειας» και από το 
εσφαλμένο «κηρύχθηκε έκπτωτος της Ελληνικής Ιθαγέ¬ 
νειας σύμφωνα με τις ως άνω προαναφερόμενες διατάξεις 
ο ΑΛΗ ΤΣΟΜΕΖ ΜΠΑΙΝΤΙΝ του Αλή» στο ορθό «ανακαλεί¬ 
ται η αριθ. 40982/30.5.1990 Α.Υ.Ε. με την οποία είχέ 
αποστερηθεί της Ελληνικής Ιθαγένειας ο ΑΛΗ ΤΣΟΜΕΖ 
ΜΠΑΙΝΤΙΝ του Αλή». 

(Από το Υπ. Εσ. Δημ. Διοικ/σης 
και Αποκέντρωσης) 

- 4 - 


( 11 ) 

Στην 3422.01/15/95/19.12.1995 Υπουργική από¬ 
φαση, που δημοσιεύθηκε στο ΦΕΚ 1075/29.12.1995 
(τ.Β') και αφορά «Αναπροσαρμογή Τιμολογίων και Δικαιω¬ 
μάτων ΟΛΠ» στην παράγραφο 6Α διορθώνεται το εσφαλ¬ 
μένο «των παραγράφων 2/1/1 και 2/1/1 σε 60 δρχ.» στο 
ορθό «τωνπαραγρ. 2/1/1 και 2/1/2 σε 60 δρχ.». 

(Από το Υπουργείο Εμπ. Ναυτιλίας) 
-♦- 

( 12 ) 

Στη Μ. 2311.4/301/95/22.12.1995 απόφαση του 
Υπουργού Εμπορικής Ναυτιλίας, που δημοσιεύθηκε στο 
ΦΕΚ 10/12.1.1996 (τ.Β’) διορθώνεται το εσφαλμένο, στη 
σελίδα 65 «Αριθ. 42311....» στο ορθό «Αριθ. Μ. 2311....» 
και στη σελίδα 66 το εσφαλμένο «στο ΠΡΟΣΩΠΙΚΟ ΚΑ¬ 
ΤΑΣΤΡΩΜΑΤΟΣ και στην κατηγορία κ ο χ : 2000,01 - 


3000 Ναύτες 2» στο ορθό «Ναύτες 3», στην ίδια σελίδα 66 
στο ΠΡΟΣΩΠΙΚΟ ΜΗΧΑΝΗΣ συμπληρώνεται το γράμμα 
Β ως εξής «Β' ΠΡΟΣΩΠΙΚΟ ΜΗΧΑΝΗΣ». 

(Από το Υπουργείο Εμπ. Ναυτιλίας) 

-♦- 


(13) 

Στην 3422,1/14/95/8.12.1995 Υπουργική Απόφαση 
που δημοσιεύθηκε στο ΦΕΚ 1028/13.12.1995 (τ.Β') και 
αφορά «Έγκριση της αριθμ. 147/27.3.1995 Πράξης ΔΣ/ 
ΟΛΠ με την οποία τροποποιούνται και αναπροσαρμόζο¬ 
νται τα τιμολόγια ηλεκτρικής παροχής του ΟΛΠ» στη σε¬ 
λίδα 13162 παράγραφος 3, διορθώνεται ο τύπος από το 
εσφαλμένο «η=1 +τ.» στο σωστό «Κ=1+τ.». 

(Από το Υπουργείο Εμπ. Ναυτιλίας) 
-♦- 


(14) 

Στο ΦΕΚ 747/30.8.1995 (τεύχος Β') στο οποίο δημο¬ 
σιεύθηκε η ΕΣ/6975/8.8.1995 απόφαση της Περιφερεια¬ 
κής Διευθύντριας Κέρκυρας αναφορικά με την τροποποί¬ 
ηση της ΕΣ/14438/91 απόφασης όπως τροποποιήθηκε 
μεταγενέστερα περί σύστασςη «12ης Ενιαίας Σχολικής 
Επιτροπής Δήμου Κερκυραίων» διορθώνεται στην παρ. Α 
της ανωτέρω απόφασης η επωνυμία του Νομικού Προσώ¬ 
που από το εσφαλμένο «12η Ενιαία Σχολική Επιτροπή 1 ου 
και 5ου Γυμνασίου Δήμου Κερκυραίων» στο ορθό «11η 
Σχολική Επιτροπή 1 ου και 5ου Γυμνασίου Δήμου Κερκυ- 
ραίων». 

(Από την Περιφ. Δ/νση Ν. Κέρκυρας) 







688 ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΒ * ΡΑΧ 52 34 312 _ | 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε,-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

Πώληση Φ.Ε.Κ. ||τ62 

Φωτοαντίγραφα παλαιών Φ.Ε.Κ. 524ο 141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ,Κ. 541 00 423956 

ΠΕΙΡΑΙΑΣ 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ _ _ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΡΦΗΜΡΡΙΛΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100δρχ ανάθσέλιδοή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 1 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών Δ Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 » 

50.000 · 

25.000 — 

10.000 » 

5,000 · 

10.000 » 

3.000 » 

150.000 · 

10.000 » 

1.500 δρχ. 

2.500 » 

500 » 

2.500 » 

1.250 » 

500 » 

250 » 

500 » 

150 · 

7.500 » 

500 ■ 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο υε τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού, μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν εγγρά- 
φσνται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους, 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

[ Οι υπηρεσίες κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










